PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială



Nr.27/101/18 martie 2004
R A P O R T

asupra proiectului de Lege privind aprobarea Ordonanţei Guvernului nr.8/2004 pentru modificarea şi completarea Ordonanţei Guvernului nr.38/2003 privind salarizarea şi alte drepturi ale poliţiştilor
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind aprobarea Ordonanţei Guvernului nr.8/2004 pentru modificarea şi completarea Ordonanţei Guvernului nr.38/2003 privind salarizarea şi alte drepturi ale poliţiştilor, trimis cu adresa nr. P.L.-X 90 din 4 martie 2004.

La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

· Comisia pentru buget, finanţe şi bănci;

· Comisia juridică, de disciplină şi imunităţi;

· Comisia pentru administraţie publică, amenajarea teritoriului şi echilibru ecologic.
Proiectul de lege are ca obiect de reglementare aprobarea modificării şi completării Ordonanţei Guvernului nr.38/2003 privind salarizarea şi alte drepturi ale poliţiştilor, în vederea corelării acesteia cu prevederile Legii nr.360/2002 privind Statutul poliţiştilor, astfel cum a fost modificată şi completată prin Ordonanţa de urgenţă a Guvernului nr.89/2003.

Comisia propune Plenului adoptarea proiectului de lege întrucât prin intrarea în vigoare a O.U.G.nr.89/2003, care modifică Legea nr.360/2002 s-au consacrat norme juridice noi care impun necesitatea corelării acestora cu prevederile O.G. nr.38/2003. De asemenea, ordonanţa supusă aprobării cuprinde prevederi ce vizează corelarea reglementărilor din domeniul salarizării poliţiştilor cu cele cuprinse în Legea nr.161/2003 care modifică şi completează Legea nr.188/1999 privind Statutul funcţionarilor publici.

2. Proiectul de lege face parte din categoria legilor ordinare, conform prevederilor constituţionale, şi a fost adoptat de Senat în şedinţa din 24 februarie 2004, cu respectarea prevederilor art.76 alin.(2) din Constituţie, republicată.

3. La lucrările comisiei au fost prezenţi un număr de 19 deputaţi, din totalul de 21 membri ai comisiei.

La dezbaterea proiectului în şedinţa comisiei din 16 martie 2004, au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Administraţiei şi Internelor:
- d-na Irina Alexe – consilier juridic

- d-l Nicolae Chesnoiu – chestor

- d-l Ilie Călăraşiu – comisar şef.

4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.
Amendamente admise
În urma dezbaterii în comisie, proiectul de lege se aprobă cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii 
	Camera decizională

	0
	1
	2
	3
	4

	1
	(din ordonanţă)

“10. La anexa nr.1, după punctul 4 din Notă se introduc două noi puncte, pct.5 şi 6 , cu următorul cuprins:

“5. Agenţii de poliţie absolvenţi ai instituţiilor de învăţământ superior, cu diplomă de licenţă, beneficiază de un spor de 25% din salariul de funcţie, dacă îşi desfăşoară activitatea în domenii corespunzătoare studiilor absolvite, stabilite prin ordin al ministrului administraţiei şi internelor.

6. Sumele necesare acordării coeficienţilor de ierarhizare ai funcţiilor se asigură prin diminuarea, în anul 2004, cu 10 puncte procentuale a sporului pentru condiţii de pericol deosebit de care beneficiază ofiţerii conform art.21 din ordonanţă.”

	Se propune introducerea în legea de aprobare a unui punct 1 cu următorul cuprins:

1. La articolul I, punctul 10 va avea următorul cuprins:
“10. La anexa nr.1, după punctul 4 din Notă se introduc trei noi puncte, pct.5, 6 şi 7, cu următorul cuprins:

“5. Agenţii de poliţie absolvenţi ai instituţiilor de învăţământ superior, cu diplomă de licenţă, beneficiază de un spor de 25% din salariul de funcţie, dacă îşi desfăşoară activitatea în domenii corespunzătoare studiilor absolvite, stabilite prin ordin al ministrului administraţiei şi internelor.

6. Sumele necesare acordării coeficienţilor de ierarhizare ai funcţiilor se asigură prin diminuarea, în anul 2004, cu 10 puncte procentuale a sporului pentru condiţii de pericol deosebit de care beneficiază ofiţerii conform art.21 din ordonanţă.

7. În situaţia în care, prin aplicarea prevederilor prezentei ordonanţe elementele salariului de bază al poliţiştilor sunt diminuate, se menţin cele avute anterior, până la data de 31 decembrie 2004, atât timp cât aceştia sunt încadraţi în funcţiile respective.”

	Pentru o formulare corectă, din punct de vedere tehnico- legislativ.


	Camera Deputaţilor

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	0
	1
	2
	3
	4

	2
	(din legea de aprobare)

1. La anexa nr.1, după punctul 6 din Notă se introduce un punct nou, pct.7, cu următorul cuprins:

“7. În situaţia în care, prin aplicarea prevederilor prezentei ordonanţei elementele salariului de bază al poliţiştilor sunt diminuate, se menţin cele avute până la data de 31 decembrie 2004, atât timp cât aceştia sunt încadraţi în funcţiile respective.”


	Se propune eliminarea textului.
	Pentru o formulare corectă, din punct de vedere tehnico- legislativ, întrucât textul a fost preluat în reformularea punctului 10 din ordonanţă, poziţia 1 din raport.


	Camera Deputaţilor


Proiectul de lege a fost aprobat în forma propusă în raport, cu 12 voturi pentru şi o abţinere.

PREŞEDINTE,



SECRETAR,
Smaranda DOBRESCU


Pavel TODORAN

Întocmit, 

Expert Elena MESAROŞ

